## El TRAM de Castelló reforça el servici en la línia al Grau durant les festes de Sant Joan i Sant Pere

*** La nit del 23 de juny s’amplia el servici fins a les 3:00 hores, de 22:00 a 3:00 hores cada 30 minuts, a més de la llançadora del Serradal
* Amb motiu de les festes de Sant Pere, el dissabte 28 de juny s’amplia, de 22:00 a 3:00 hores, cada 30 minuts, i, de 3:00 a 6:00 hores, cada 60 minuts**

El TRAM de Castelló oferirà servicis especials en la línia al Grau durant les festes de Sant Joan, la nit del 23 al 24 de juny, i de Sant Pere, que se celebra del 27 de juny fins al 6 de juliol a Castelló de la Plana.

Els servicis especials per a la nit de Sant Joan consistixen en l’ampliació del servici fins a les 3:00 hores, de 22:00 a 3:00 hores cada 30 minuts, a més de la llançadora del Serradal.

Per a la setmana de les festes de Sant Pere, el dissabte 28 de juny s’amplia de 22:00 a 3:00 hores cada 30 minuts, i de 3:00 a 6:00 hores cada 60 minuts.

Del diumenge 29 de juny al dijous 3 de juliol s’amplia de 22:00 a 2:00 hores cada 30 minuts. El divendres 4 i dissabte 5 de juliol, de 22:00 a 3:00 hores, serà cada 30 minuts, i de 3:00 a 6:00 hores, cada 60 minuts. Finalment, el diumenge 6 de juliol, l’ampliació serà de 22:00 a 0:00 hores cada 30 minuts.

**Consolidació del servici**

El TRAM de Castelló ha registrat en 2024 un total de 3.412.005 usuaris, la qual cosa representa un increment del 9,63 % respecte a l’any anterior. Este creixement permet mantindre la línia de creixement i l’acceptació que este mitjà de transport ha experimentat en els últims anys.

Segons les dades proporcionades per la Conselleria de Medi Ambient, Infraestructures i Territori, el servici d’autobús que connecta el Grau de Castelló amb la Universitat Jaume I ha sumat 299.776 viatgers nous al llarg de l’any passat.

Així mateix, s’oferix l’Abonament Violeta, un títol gratuït destinat a persones víctimes de violència sobre la dona, que permet fer viatges sense limitació durant el seu període de validesa, o la gratuïtat per a xiquetes i xiquets menors de set anys que viatgen acompanyats d’una persona amb títol de transport vàlid.

D’altra banda, hi ha un conveni de l’operador amb l’Ajuntament de Castelló pel qual s’admeten títols propis del transport urbà com són l’Abonament Activa’t Or, l’Abonament Activa’t Argent, el Bo Or gratuït, el Bo Or reduït, el Bo Or, el Bo de Subvenció Social i el Bo Jove.

Fecha: 19/06/2025